**Lauvsnes** er et tettsted og administrasjonssenteret i Flatanger kommune i Trøndelag. Lauvsnes ligger i et typisk kystlandskap, og  tettstedet har 504 innbyggere per 1. januar 2022

Beliggenhet og kommunikasjon
----------------------------

Flatanger kommune er gjennomskåret av fjordene Bølefjorden, Jøssundfjorden, Viksfjorden, Glasøyfjorden, Stamnesfjorden, Knottenfjorden og Mursteinfjorden og kommunen grenser til Namsenfjorden i nord. Lausnes ligger omtrent midt i Flatanger kommune, og stedet ligger, som navnet tilsier på et nes, med Stamnesfjorden i vest og Elva / Knottenfjorden i øst. De fleste bosetningene i Flatanger ligger, som Lauvsnes, ute ved kysten, og det medfører at det er forholdsvis lange veistrekninger mellom stedene.

Fjordlandskap i Flatanger
Fra Lauvsnes går Fv766 sørover 40 km til Sjøåsen i Namsos kommune, der den møter Fv17. Fra Sjøåsen er det 26 km nordover til Namsos og 48 km sørover til Steinkjer. Fra Lauvsnes fortsetter Fv766 vestover til Vik (14 km).

10 km sør for Lauvsnes langs Fv 766 , på Fjell, ligger et vegdele der Fv491 starter og går sørvestover 20 km til Jøssund. Fra Jøssund går Bøleveien / Fv492 nordover til Hasvåg (24 km) og Småværet (27 km).

19 km sør for Lauvsnes langs Fv 766, på Tøtdal, ligger et vegdele der Fv 215 starter og går nordover 25 km til Utvorda som ligger ved Namsenfjorden. Fra Utvorda går Fv215 sørover langs Mursteinfjorden, og 8 km sør for Utvorda ligger Sitter.

Rett nord for Lauvsnes ligger Lauvøya. Lauvøya har fastlandsforbindelse via broa over Eiansundet, som ligger 4 km nord for Lauvsnes sentrum.

Lauvsnes har bussforbindelse til Namsos og Steinkjer.

Fra Småværet, Hasvåg, Jøssund, Vik, Utvorda og Sitter er det bussforbindelse til Lauvsnes.

Samfunnsliv
-----------

På Lauvsnes finnes dagligvarehandel, postkontor, banktjenester, taxi, frisør, vaskeri, blomster- og gavebutikk samt jernvare- og trevarehandel.

Lauvsnes kraftverkBlant bedriftene som har tilhold på Lauvsnes finner vi blant annet Folla Maritime Service, AQS, Havbruksparken Midt-Norge, Namdal Rensefisk og Nordmo Hus Snekkerservice AS. Her finner vi også Lauvsnes kraftverk.

Flatanger Kommunehus med kommuneadministrasjonen ligger på Lauvsnes.

Flatanger kommune har et kommunalt legekontor på Lauvsnes. På Lauvsnes ligger også Flatanger tannlegekontor,  Flatanger pleie- og omsorgstun og Flatanger Ambulansestasjon.

*Lauvsnes skole* er en kombinert grunnskole med både barne- og ungdomstrinn og SFO. På Lauvsnes ligger også *Vangan barnehage*.

På Lauvsnes skole er det basseng. Ved skolen ligger kommunens idrettshall *Flatangerhallen.*

Flatanger Idrettslag holder til på Lauvsnes

På Lauvsnes finnes egen gjestehavn og ved gjestekaia ligger overnattings- og serveringsstedet Zanzibar Inn.

Ved Lauvsnes ligger Storfjellet (239 mot), som er et populært turmål med utsikt over Laukøya og Flatangers skjærgård. Storfjellveien starter i Lauvsnes sentrum.

En årlig hendelse er Tangsprell-martnan på Lauvsnes, som blir arrangert siste helg i juli.

Historie
--------

AS Namdalens Træsliperi på Lauvsnes 1957
En tønnefabrikk på Lauvsnes ble utgangspunkt for etableringen av AS Namdalens Træsliperi i 1909. «Sliperiet» ble en hjørnesteinsbedrift både for Lauvsnes og for Flatanger kommune. Tresliperiet ble lagt ned i 1979.

### Flommen i 2006

I januar 2006 holdt deler av stedet på å bli tatt av en storflom i Lauvsneselva, som er regulert. Vannet rant over dammen i Lauvsnesvatnet og fosset ned elva. Et hus ble tatt av flommen og feid på havet og to broer ble ødelagt. Vann- og avløpsnettet ble ødelagt og samfunnshuset holdt på å bli revet ned i elva da skrenten det stod på ble undergravd av elva. Noen personer ble evakuert fra hjemmene sine.

### Tusenårssted

Flatanger Kommunes tusenårssted er møteplassen på Stranda på Lauvsnes. Stedet ble valgt ut fordi det de siste hundre årene har vært en av de største møteplassene i kommunen, med handelsvirksomhet og dampskipanløp.

Referanser
----------

1. ↑  «04861: Areal og befolkning i tettsteder (K) 2000 - 2020». *PX-Web SSB* **(norsk)**. Besøkt 20. august 2021. [*død lenke*]
2. ↑  «Folla Maritime - VI SJØSETTER IDEER». *Folla Maritime*. Besøkt 20. august 2021.
3. ↑  «AQS AS - Ledende leverandør av servicetjenester til havbruk og andre aktører.». *AQS*. Besøkt 20. august 2021.
4. ↑  «Forside». *Forside*. Besøkt 20. august 2021.
5. ↑  «Log In or Sign Up to View». *www.facebook.com* **(engelsk)**. Besøkt 20. august 2021.
6. ↑  «Nordmoe Hus Snekkerservice A/S | Vi tar alle typer snekkeroppdrag: Telefon 950 59 222». Arkivert fra originalen 20. august 2021. Besøkt 20. august 2021.
7. ↑  «Lauvsnes kraftverk». *Småkraft*. Besøkt 20. august 2021.
8. ↑  «Forside - Flatanger kommune». *www.flatanger.kommune.no*. Besøkt 20. august 2021.
9. ↑  «Lauvsnes skole - Flatanger kommune». *www.flatanger.kommune.no*. Besøkt 20. august 2021.
10. ↑  «Vangan barnehage - Flatanger kommune». *www.flatanger.kommune.no*. Besøkt 20. august 2021.
11. ↑  «Anlegg, Flatangerhallen | handball.no». *handball.no - Norges Håndballforbund* **(norsk)**. Besøkt 20. august 2021.
12. ↑  Fotballforbund, Norges. «Flatanger Idrettslag - Hjem». *fotball.no - Norges Fotballforbund* **(norsk)**. Besøkt 20. august 2021.
13. ↑  Åkerblom, Daniel. «Lauvsnes Gjestehavn». *velihavn.no*. Besøkt 20. august 2021.
14. ↑  «Zanzibar Inn | Havfiske og overnatting i Flatanger». *www.zanzibarinn.no*. Arkivert fra originalen 20. august 2021. Besøkt 20. august 2021.
15. ↑  «Storfjellet». *www.ut.no*. Besøkt 20. august 2021.
16. ↑  «Logg inn eller registrer deg for å se innholdet». *nb-no.facebook.com*. Besøkt 20. august 2021.
17. ↑  ANDERSEN, ØYSTEIN (31. januar 2006). «Huset seilte 700 meter». *dagbladet.no* **(norsk)**. Besøkt 20. august 2021.

| * v
* d
* r
Befolkningsstatistikk for tettstedet 
Lauvsnes |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|     | 
Tettstedstatistikk fra 2000 til 2012 Statistisk sentralbyrå

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Statistikk for tettstedet:
Lauvsnes | **2000** | **2002** | **2003** | **2004** | **2005** | **2006** | **2007** | **2008** | **2009** | **2011** | **2012** | **Endring****2012-****2000** |
| Bosatte | 442 | 464 | 433 | 444 | 453 | 443 | 439 | 441 | 438 | 428 | 458 | 16 |
| Areal av tettsted (km²) | 0,61 | 0,61 | 0,61 | 0,61 | 0,61 | 0,64 | 0,64 | 0,65 | 0,65 | 0,66 | 0,68 | 0,07 |
| Befolkningstetthet | 725 | 761 | 710 | 728 | 743 | 692 | 686 | 678 | 674 | 648 | 674 | -51 |
| Bosatte årlig endring i % |  | 2,46 | -6,68 | 2,54 | 2,03 | -2,21 | -0,9 | 0,46 | -0,68 | -1,15 | 7,01 | 3,62 |
| Areal årlig endring i % |  | 0 | 0 | 0 | 0 | 4,92 | 0 | 1,56 | 0 | 0,77 | 3,03 | 11,48 |
| Befolkningstetthet årlig endring i % |  | 2,45 | -6,7 | 2,54 | 2,06 | -6,86 | -0,87 | -1,17 | -0,59 | -1,95 | 4,01 | -7,03 |
| Rang bosatte | 607 | 611 | 636 | 631 | 625 | 628 | 633 | 631 | 641 | 656 | 636 | 589 |
| Rang areal | 574 | 594 | 601 | 599 | 599 | 594 | 601 | 596 | 598 | 616 | 607 | 465 |
| Rang befolkningstetthet | 644 | 621 | 678 | 654 | 638 | 679 | 690 | 697 | 698 | 738 | 715 | 564 |
| Antall tettsteder i Norge (rang av) | 905 | 922 | 932 | 911 | 909 | 905 | 917 | 922 | 919 | 936 | 942 | 868 |
| Hver farge representerer/rangerer en femtedel (20%) av alle |  Øverste 20 % |  20 % - 40 % |  40 % - 60 % |  60 % - 80 % |  Laveste/minste 20 % |
| ARang prosentvis endring fra 2012-2000. Størst prosentvis vekst er lik **1**. |

 |

 |

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |